Die wêreld in foto’s – 18 Mei 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die Hongkongse parlement moes vir die tweede keer vandeesmaand vure tussen pro-demokrasie- en pro-Beijing-wetgewers doodslaan nadat ŉ geskil oor ŉ voorsitter-posisie ontstaan het. Starry Lee, ŉ pro-Beijing-wetgewer, is Maandag verkies tot voorsitter van ŉ sleutelkomitee wat wetsontwerpe onder die loep neem. Lee se verkiesing sal waarskynlik tot gevolg hê dat ŉ omstrede wetsontwerp goedkeur word wat die misbruik van die Chinese volkslied kriminaliseer. Só lyk die pro-demokrasie-wetgewers se uitbarstings tydens die vergadering van die wetgewende raad in Hongkong. Lam Cheuk-ting, ŉ pro-demokrasie-wetgewer, gooi papiere na pro-Beijing-politikus Chan Kin-por tydens ŉ vergadering van die wetgewende raad in Hongkong. (Foto: Vincent Yu, AP) Lam Cheuk-ting word deur sekerheidsbeamptes vasgekeer nadat hy papiere na pro-Beijing-wetgewer Chan Kin-por gegooi het. (Foto: Vincent Yu, AP) Lam Cheuk-ting word deur sekerheidsbeamptes weggedra. (Foto: Vincent Yu, AP) Chan Kin-por, ŉ pro-Beijing-wetgewer, word omring deur sekerheidswagte tydens ŉ vergadering van die wetgewende raad in Hongkong. (Foto: Vincent Yu, AP) Pro-demokrasie-wetgewers gebruik swart materiaal om hul dade te probeer verbloem terwyl hulle met sekerheidsbeamptes stoei. (Foto: Vincent Yu, AP)